



**Propozície**

**SÚŤAŽNÉ PROPOZÍCIE ZLATÉ NOŽNICE**

Kaderník a vizážista – žiaci + dospelí

**1. Súťažná téma**

**TREND CUT**

( Dámsky trendový strih jeseň, zima 2023 )

Čas na zhotovenie žiaci:  50 minút

Čas na zhotovenie dospelí : 40 minút

**Podmienky účasti:**

Do súťaže sa môže prihlásiť ľubovoľný počet žiakov denného a ľubovoľný počet (dospelí) z nadstavbového štúdia z jednej školy. Celkový limit na danú tému je 30 súťažiacich

Úlohou súťažiaceho je vytvoriť dámsky trendový strih jeseň, zima 2023. Súťažiaci má umožnené vytvoriť kreatívny, extravagantný dámsky strih.

**Predpísané oblečenie**: Zodpovedajúce k danej téme.

**Téma:**Trend cut

**Farba vlasov:** Musí mať minimálne 2 farby s tým, že sa bude hodnotiť aj

celkový dojem v súlade s líčením a oblečením.

**Predpísané vlasy**: Vlasy musia byť minimálne 15 cm dlhé , počas tvorby účesu musia byť skrátené minimálne o 3 cm. Modelka nastúpi s mokrými vlasmi začesanými dozadu.

**Povolené je**: Vlasy podľa vlastného uváženia strihať, stylingovať a upravovať .

Použiť hrebene, kefy, fén, nožnice, efilačky, strojčeky, fixačné

prostriedky.

**Zakázané je:** Farebné vlasové spreje, mať dopredu predstrihaný strih.

Parochne a poloparochne, príčesky, vlasy nesmú byť žiadnym

spôsobom predĺžené.

Ak nebudú niektoré z kritérií súťaže dodržané, môže to ovplyvniť bodové hodnotenie alebo znamenať diskvalifikáciu súťažiaceho.

Kaderník a vizážista – žiaci + dospelí

**2. Súťažná téma**

**KOMERČNÝ SVADOBNÝ ÚČES**

Čas na zhotovenie žiaci: 60 minút

Čas na zhotovenie dospelí : 40 minút

**Podmienky účasti**:

Do súťaže sa môže prihlásiť ľubovoľný počet žiakov denného a ľubovoľný počet (dospelí) z nadstavbového štúdia z jednej školy. Celkový limit na danú tému je 30 súťažiacich.

Úlohou súťažiaceho je vytvoriť výčes z dlhých vlasov, ktorý má byť inšpirovaný k dnešným trendom.

**Účes nesmie byť technický !!!**

**Predpísané oblečenie**: Zodpovedajúce k danej téme.

**Farba vlasov:** Výber farby vlasov je ľubovoľný, môže byť použitá jednotná farba

vlasov, avšak môžu byť použité maximálne 2 farby.

**Predpísané vlasy:** Vlasy nemôžu byť predpripravené, môžu byť vysušené alebo mokré,

učesané rovno dozadu.

**Dĺžka vlasov:** Vlasy musia mať dĺžku minimálne po ramená a môžu byť dlhšie .

**Povolené je:** Vlasy podľa vlastného uváženia stylingovať a upravovať.

Použiť hrebene, termo kefy, elektrické prístroje, sponky, vlásenky,

podložky, nepredpripravené príčesky v surovom stave, ozdoby

a príčesky nesmú prekrývať viac ako 20% účesu. Použiť stylingové

fixačné prípravky. Upravovať účes strihaním.

**Zakázané je:** Používať parochne a poloparochne , vlasy nemôžu byť akýmkoľvek

spôsobom predĺžené.

Používat farebné vlasové spreje.

Kaderník a vizážista – žiaci + dospelí

**3. Súťažná téma**

**Moderný pánsky strih – voľná téma bez kritérii.**

Čas na zhotovenie žiaci: 50 minút

Čas na zhotovenie dospelí : 40 minút

**Podmienky účasti:**

Do súťaže sa môže prihlásiť ľubovoľný počet žiakov denného a ľubovoľný počet (dospelí) z nadstavbového štúdia z jednej školy. Celkový limit na danú tému je 30 súťažiacich.

**Predpísané oblečenie**: Vhodné a štýlové oblečenie vrátane doplnkov k danej téme a strihu

**Podmienky**: Požadovaná dĺžka vlasov musí byť dostatočná na to, aby bola

viditeľná zmena (min. 2 cm odrasty)

**Téma:**Moderný pánsky strih

**Postup práce**: Ľubovolný postup práce.

**Použitie nástrojov:** Bez obmedzenia

**Kritériá :**Bez obmedzenia

**Hodnotenie**: kvalita, štýl a úroveň práce s nožnicami, úroveň a kvalita vypracovania

strihu, prepojenia partií a zvolené techniky, konečná úprava stlingu .

Ak nebudú niektoré z kritérií súťaže dodržané, môže to ovplyvniť bodové hodnotenie alebo znamenať diskvalifikáciu súťažiaceho.

**4. Súťažná téma**

**Barbie**

Čas na zhotovenie: 60 minút (Dospelí, pomaturitné štúdium)

Čas na zhotovenie: 60 minút + 10 min. (študenti 1-4 ročník)

**Popis témy:**

Najznámejšia a najobľúbenejšia bábika na svete oslavuje a teší sa obľube už viac ako 60 rokov. Je synonymom krásy, luxusu, elegancie, súmernosti, sviežosti a mladosti. Je módnou ikonou, často však vzbudzuje až falošný ideál krásy. Inšpiráciou bola tiež pre svet kinematografie, čo jej v súčasnosti prinieslo opäť vlnu popularity.

Skutočná bábika Barbie je blondínka s modrými očami, ale podoby má i v brunetkách od rôznych typov profesie a najnovšie až po rôzne typy postáv.

**Tielka:**

Make-up bábiky Barbie vyniká aspektom prirodzenosti a mladistvej sviežej pokožky. Pleť by mala byť presvetlená a jednotná, má pôsobiť dojmom “skvelej formy,” sviežo a fit.

Kontúry a lícenka zvýrazňujú lícne kosti, tvári dodajú prirodzenú červeň.

**Oči/Riasy:**

Oči bábiky Barbie sú výrazné a v celkovom vzhľade sa na ne kladie značný dôraz. Hlavnú rolu zohráva farebnosť, avšak nemenej dôležitá je aj technika vypracovania očných tieňov a celkového líčenia očí. Vo farebnosti dominujú rôzne odtiene ružovej v kontraste s ďalšími pastelovými farbami. Očiam prinášajú hravosť a jas. Výraz dotvoria umelé jednoradové, alebo trsové riasy, súťažiaci ich však aplikujú až na pódiu.

**Pery:**

Barbie má plné pery vypracované technicky presne, pôsobia dojmom “hviezdneho” úsmevu. Na tento efekt sú opäť využité rôzne odtiene ružových rúžov v možnej kombinácii so žiarivými leskami.

**Vlasy/Nechty**

Modelka má vlasy a nechty upravené pred súťažou. Účes musí ladiť s témou a má dotvárať celkový dojem. Môžu byť použité rôzne príčesky, ozdoby a doplnky do vlasov.

**Oblečenie**

Odev, obuv a doplnky musia byť prispôsobené téme.

Povolené sú všetky make-up produkty a ozdobné materiály korešpondujúce s témou.

**Zakázané je:**

Modelka nesmie mať permanentný make-up, 3D riasy ani iné umelé riasy nanesené pred súťažou.

Zakázané je použitie airbrushu, šablón a lepiacej pásky.

**Pokyny:**

Modelka nastupuje na pódium odlíčená s naneseným hydratačným krémom a pláštenkou.

Povinnosťou každej súťažiacej je nastúpiť na súťaž s čistými štetcami a ostatnými pomôckami, ktoré porota pred začatím práce skontroluje, inak môže byť súťažiaca penalizovaná.

Na stoloch sú iba veci potrebné k práci. Dôležitá je hygiena a poriadok pri práci.